Іцхак Пэрэльман

**Іцха́к Пэрэльма́н (Пэ́рльман**; , ; нарадзіўся 31 жніўня 1945, Тэль-Авіў, Брытанскі мандат у Палестыне) — ізраільска-амэрыканскі скрыпач, дырыгент. Ляўрэат некалькіх прэміяў Грэмі.

## Жыцьцяпіс

### Дзяцінства
Бацькі Іцхака, Хаім і Шашана Пэрэльманы, у 1930-я імігравалі з Польшчы ў Палестыну, дзе пазнаёміліся й ажаніліся. Іцхак упершыню зацікавіўся скрыпкай, пачуўшы канцэрт клясычнае музыкі па радыё. Бацькі хацелі аддаць яго ў трохгадовым узросьце ў , аднак яго не прынялі з-за недастатковага ўзросту для ігры на скрыпцы. Тады ён самастойна засвоіў ігру на цацачнай скрыпцы, а пасьля працягнуў навучаньне ў Шуляміцкай кансэрваторыі і Музычнай акадэміі ў Тэль-Авіве.

У чатырохгадовым узросьце Іцхак Пэрэльман падхапіў поліяміэліт, і ў яго адняліся ногі. З тае пары ён вымушаны карыстацца мыліцамі ці электрычным крэслам, на якім сядзіць падчас сваіх выступаў.

У 1958 сям’я Пэрэльманаў пераехала ў Злучаныя Штаты, а пасьля двух выступаў на шоў Эда Салівана Іцхак займеў фінансавую падтрымку дзеля працягу навучаньня. Ён стаў вучнем Джульярдзкай школы ў Нью-Ёрку.

### Выступы
У 1963 адбыўся дэбют Іцхака Пэрэльмана ў Карнэгі-холе, а ў наступным року ён стаў пераможцам конкурсу Левэнтрыта. Неўзабаве ён пачаў актыўна выступаць у турах. Сьпявае басам.

Акрамя выкананьня клясычнае музыкі, Пэрэльман таксама іграў джаз і клезьмер. Запісаў некалькі песьняў для фільмаў, найбольш вядомы зь якіх — «Сьпіс Шындлера» рэжысэра Джона Ўільямза. Разам зь віялянчэлістам Ё-Ё Ма удзельнічаў са сваёй скрыпкай у запісе мэлёдыяў для фільму «Мэмуары гейшы».

Іцхак Пэрэльман іграе на  італійскага майстра Антоніё Страдывары, створанай ў 1714 року, а таксама на *Сарэ* Джузэпэ Гварнэры.

### Дырыгент
Пэрэльман па запрашэньні выступае дырыгентам Дэтройцкага сымфанічнага аркестра. У 2002—2004 быў музычным кансультантам Сэнт-Люіскага сымфанічнага аркестра. З 2007 зьяўляецца мастацкім кіраўніком і галоўным дырыгентам Ўэстчэстэрскага філярманічнага аркестра.

## Сям’я
Іцхак Пэрэльман жыве ў Нью-Ёрку з жонкай Тобі, таксама клясычнай скрыпачкай. Маюць пяцёх дзяцей: Ноя, Наву, Ляору, Рамі і Арыэлу.

## Honors and awards
* Пераможца конкурсу Левэнтрыта (1964)
* Прэмія Грэмі за лепшы камэрны выступ:
** Даніель Барэнбойм & Іцхак Пэрэльман за *[[Ёганэс Брамс|Брамс]]: Саната для трох скрыпак* (1991)
** Уладзімер Ашкеназі, Лін Гарэл & Іцхак Пэрэльман за *[[Людвіг ван Бэтговэн|Бэтговэн]]: Трыё для фартэпіяна* (1988)
** Уладзімер Ашкеназі, Лін Гарэл & Іцхак Пэрэльман за *[[Пётар Чайкоўскі|Чайкоўскі]]: Трыё для фартэпіяна ў A мінор* (1982)
** Іцхак Пэрэльман & Пінхас Цукерман за *Музыка для двух скрыпак ([[Морыц Машкоўскі|Машкоўскі]]: Сюіта для дзьвюх скрыпак/[[Дзьмітры Шастаковіч|Шастаковіч]]: Дуэты/[[Сяргей Пракоф’еў|Пракоф’еў]]: Саната для дзьвюх скрыпак)* (1981)
** Іцхак Пэрэльман & Ўладзімер Ашкеназі за *[[Людвіг ван Бэтговэн|Бэтговэн]]: Санаты для скрыпкі і фартэпіяна* (1979)
* Прэмія Грэмі за лепшы інструмэнтальны сольны выступ (з аркестрам)
* Прэмія Грэмі за лепшы інструмэнтальны сольны выступ (без аркестру)
* Прэмія Грэмі за лепшы альбом клясычнай музыкі
* Прэмія цэнтру імя Кэнэдзі (2003)
* Мэдаль Свабоды прэзыдэнта Рональда Рэйгана (1986)
* Нацыянальны мэдаль мастацтваў (2000)

## Крыніцы

## Вонкавыя спасылкі

* Афіцыйная бачына 
* 

Катэгорыя:Ізраільскія музыкі
Катэгорыя:Музыкі ЗША
Катэгорыя:Скрыпачы
Катэгорыя:Ляўрэаты прэміі «Грэмі»
Катэгорыя:Польскія эмігранты
Катэгорыя:Ізраільскія эмігранты
Катэгорыя:Ізраільскія імігранты
Катэгорыя:Імігранты ЗША
Катэгорыя:Нарадзіліся ў Тэль-Авіве